text: Elever angreb netværk for at undgå prøve
  23 april 2014 kl. 09.50
  7.000 computere blev lagt ned, da elever på en skole i Hedensted lavede et såkaldt D-DoS angreb på skolens netværk. Ikke færre end 27 skoler var blandt de ramte. Eleverne lavede angrebet for at slippe for en national test.
  Det skete for godt en måneds tid siden, fortæller DR Trekanten.
  Hedensted Kommune har nu fundet frem til de unge, der stod bag angrebet.
  - Den ene har udtrykt, at det gav ham en oplevelse af magt at være i stand til at slukke for internetforbindelsen, selv om det var i ganske kort tid. Men det var nok tid til at de nationale test blev udsat til en anden dag, siger leder af Center for Pædagogisk Udvikling i Hedensted Kommune, 
  Det var store teenagere, der gennemførte angrebet.
  Eleverne havde fået hjælp i nogle online-forums til at lave angrebet.
  Hedensted Kommune overvejer nu, hvordan sådan et angreb kan forhindres i fremtiden.
  - Eleverne havde næppe gjort det, hvis de havde vidst, at det var så omfattende, vurderer Thomas Skovgaard. Eleverne bag hackerangrebet risikerer en politi-anmeldelse.
  I arbejdet med med at forbygge flere angreb har Hedensted Kommune været i forbindelse med andre kommuner, der står med samme type problemer og overvejelser.
   - Se hele historien på DR Trekantens hjemmeside
  